Lav et referat af nedenstående tekst:

Tekst:
Af de 19 folketingsmedlemmer, Nordjylland i 2019 valgte, har de nordjyske vælgere denne gang mulighed for - hvis de vil - at genvælge 14. Fem folkevalgte fra 2019-holdet er derimod ikke at finde på den nordjyske stemmeseddel i år: En, Karsten Lauritzen (V), er allerede 1. februar i år trådt ud af Folketinget. Tre andre genopstiller ikke. Det er veteranerne Marianne Jelved (RV), Orla Hav (S) samt Bent Bøgsted, der det meste af tiden har repræsenteret Dansk Folkeparti, men de seneste måneder har været medlem af Danmarksdemokraterne. De tre, der nu forlader Folketinget, har sammenlagt 71 års anciennitet på Christiansborg! Endelig kan de nordjyske vælgere ikke genvælge Lisbeth Bech Nielsen (SF). Hun har nemlig siden sidste valg skiftet kreds og opstiller nu i hovedstaden. De kæmper om genvalg De 14, der er klar til en ny runde som nordjyske folkevalgte - forudsat at de får stemmer nok - er: Hos Socialdemokratiet er det Mette Frederiksen, Bjarne Laustsen, Simon Kollerup, Flemming Møller Mortensen, Rasmus Prehn og Ane Halsboe-Jørgensen. Hos Venstre søger Preben Bang Henriksen, Marie Bjerre, Torsten Schack Pedersen og Anne Honore Østergaard genvalg. Hos De Konservative er det Per Larsen, som vil snuppe om periode mere. Det samme vil Enhedslistens Peder Hvelplund. Hertil kommer yderligere to nordjyske folketingsmedlemmer, der genopstiller, men ikke for samme parti som sidst: Susanne Zimmer blev i 2019 valgt som repræsentant for Alternativet. Hun har siden skiftet parti og er nu kandidat i Nordjylland for Frie Grønne . Lise Bech har siddet i Folketinget som det ene af Dansk Folkepartis to nordjyske medlemmer. Nu står hun på Danmarksdemokraternes liste i landsdelen. Trækker Nordjylland det længste strå? Det er ikke givet, at Nordjylland efter valget igen får præcis 19 repræsentanter på Christiansborg. Tallet svinger typisk mellem 17 og 20. Årsagen er, at nogle af pladserne i Folketinget besættes som såkaldte kredsmandater. Hvor i landet de falder, ligger fast og afhænger af indbyggertallet i den pågældende del af landet. Hvert femte år gennemgås fordelingen, og når befolkningens fordeling mellem landsdelene ændrer sig, reguleres antallet. I de seneste mange år har Nordjyllands storkreds kunnet regne med 15 kredsmandater. I hele landet er der 135 kredsmandater. De resterende 40 pladser på Christiansborg (de nordatlantiske fraregnet) består af de såkaldte tillægsmandater, og hvor i Danmark de havner varierer fra valg til valg, afhængig af stemmernes fordeling.

Referat:
Tre nordjysk valgte politikere med tilsammen 71 års anciennitet på Christiansborg forlader Folketinget. Men 14 andre stiller op igen.